als_Latn dik_Latn tur_Latn
Shënohet Dita botërore e personave me sindromin Daun
- E shtunë, 21 Mars 2015 2015-03-21 2:49:49.MD 14:49
Shkup, 21 mars 2015 (MIA) - Me festival-vallëzimi inkluziv në Teatrin Komedia sot u shënua Dita botërore e personave me sindromin Daun, të cilin e organizoi shoqata "Trisomia 21" - Shkup në bashkëpunim me klubin e vallëzimit "Dancers United MK"
Nën moton "Kam mundësi, kam zgjedhje" performuan rreth njëqind performues me dhe pa pengesa, të moshave të ndryshme dhe në disiplina të ndryshme (vallëzim modern, latino, valle popullore, balet klasik).
Qëllimi i ngjarjes është që personave me sindromin Daun t'u mundësohet të shprehen, t'i zhvillojnë aftësitë e tyre dhe të inkuadrohen tërësisht në shoqëri, por edhe të zgjohet vetëdija e opinionit për nevojat e këtyre personave.
Dita botërore e personave me sindromin Daun shënohet çdo vit më 31 Mars - datë e përzgjedhur simbolike për shkak të tre kopjeve të kromozomit të 21-të (trizomia 21) që janë të pranishme në qelizat e perosnave me këtë gjendje.
Shoqata "Trisomia 21" ekziston dy vite dhe ka rreth 30 anëtarë me sindrom Daun të moshave të ndryshme. Kryetarja e Shoqatës Suzana Stojanovska deklaroi se vetëdija tek njerëzit do të ngritet kur personat me sindromin Daun do të shihen dhe për këtë arsye organizohen ngjarje të këtilla.
Sipas saj, dobësi ka në intervenimin e hershëm, parandalimin dhe rehabilitimin, si dhe në inkluzionin e këtyre fëmijëve në arsim, duke filluar nga kopshtet dhe shkollat fillore. Edhe për fëmijët të cilët vizitojnë arsim të mesëm nuk ka kuadër mjaftueshëm i aftësuar nëpër shkolla - defektologë dhe logopedë. Disa komuna kanë nga një defektolog i cili punon në dhjetëra shkolla që, tha Stojanovska, aspak nuk i plotëson nevojat.
Ministria e Punës dhe Politikës Sociale, gjithashtu, ndërmerr masa për përmirësim të cilësisë së jetesës së eprsonave me sindromin Daun.
Ministri i Punës dhe Politikës Sociale Dime Spasov në shënimin e 3 Dhjetorit - Ditës ndërkombëtare të eprsonave me pengesë, paralajmëroi se në korrik të vitit 2015 do të vendoset kompensim në të holla për të gjithë fëmijët me sindromin Daun në Maqedoni.
MPPS planifikon edhe rritje prej 25 për qind të shtesës së posaçme e cila u jepet prindërve të personave me pengesa në zhvillim, për familjet të cilat janë materialisht të pasiguruara dhe në gjendje të rëndë financiare.
Në ngjarjen e vallëzimit morën pjesë anëtarë nga më shumë klube vallëzimi "nacers United MK" (midis të cilëve edhe performues me sindromin Daun), Studioja e baletit "Balerina", Shoqëria kulturore-aristike "Nikolla Jankov Vapcarov", Studioja për vallëzime moderne "Brejk a Leg" dhe Klubi i vallëzimit "ALUA".
Krahas performuesve vendorë, performoi edhe Sara Gordi - aktore dhe vallëtare me sindom Daun nga Britania e Madhe, e cila është person publik dhe në mënyrë aktive punon në ngritjen e vetëdijes për aftësitë e personave me sindrom Daun.
Shënimi i Ditës botërore do të vazhdojë sonte në orën 20 në kafenenë "Koncept 37" ku do të organizohet edhe Karaoke vallëzimi - ngjarje e hapur për të gjithë të interesuarit.ff/ab/14:36
###
Të gjitha të drejtaj janë të mbrojtura.Ky material nuk mund të deponohet, botohet, transmetohet, korjohet dhe sërish të distribuohet në çfarëdolloj forme, pa leje me shkrim nga Ajencia Informative e Maqedonisë.
Mozaik
Tiker
- 16:31 | Veteranët ushtrakë kroatë përplasen me policinë
Veteranët ushtrakë kroatë, të cilët që mbrëmë protestojnë në qendër të Zagrebit , pasi që konsideroj...
- 16:18 | Merkel e do Britaninë brenda BE-së
Kancelarja gjermane, Angela Merkel, ka thënë se ajo do të punojë në mënyrë konstruktive me kryeminis...
- 16:13 | Presidenti i Nigerisë do ta intensifikojë luftën kundër Boko Haram
Presidenti i ri i Nigerisë, Mahmud Buhari në fjalimin e tij inagurues premtoi se do ta intensifikojë...
- 16:04 | Gruevski-Peterle: Proceset integruese dispozita themelore të Maqedonisë
Për Qeverinë anëtarësimi në BE paraqet dispozitë të rëndësishme strategjike për të cilën intensivis...
- 15:46 | Komisioni i monitorimit i APKE-s do të mbaj mbledhje për Maqedoninë në qershor
Raportuesi për Maqedoninë i APKE-së Robert Valter para Komisionit për monitorimin e detyrimeve të ve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tha_Thai als_Latn ltg_Latn ltz_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn